El núcleu de la Tierra ye so esfera central, la más interna de les que constituyen la estructura de la Tierra. Ta  formáu principalmente por fierro (Fe) y níquel (Ni). Tien un radiu de 3.486 Km, mayor que'l planeta Marte. La presión en so interior ye millones de vegaes la presión na superficie y la temperatura puede superar los 6.700 ºC. Consta de núcleu esternu, llíqudu y núcleu internu, sólidu.    Formación    Durante so formación fai unos 4.500 millones d'años, la Tierra pasó por una etapa de fusión lo que permitió que, debíu a la gravedá, que los materiales más densos se  fundieran hacia'l centru, mientres que los más llixeros flotaron hacia la corteza, un procesu nomáu "diferenciación planetaria". A causa d'esto, el núcleu terrestre ta compuestu en so mayor parte de fierro (80%), xuntu con níquel y varios elementos pesaos; otros elementos químicos densos, como'l plomo o l'uranio, o son demasiaos raros na Tierra o son propensos a combinación química colos elementos más llixeros, y por tanto permanecen na superficie.  Orixen del calor interno de la Tierra  La temperatura de  la Tierra aumenta cola profundidá, fenómenu conocíu como "gradiente xeotérmicu" y so centru puede superar los 6.700 ºC, más caliente que la superficie del Sol; suponse que los tres factores que contribuyeron al calor interno de la Tierra son los siguientes:  • El calor lliberáu pola colisión de partícules durante la formación de la Tierra.  • El calor emitíu cuando el fierro cristalizó pa formar el núcleo internu sólidu.  • El calor emitíu pola desintegración radiactiva de los elementos, en  especial los isótopos radiactivos d'uranio (U), torio (Th) y potasio (K).  Solo'l tercer factor permanece activo, y ye muncho menos intenso que nel pasáu; la Tierra irradia al espaciu más calor del que se xenera en so interior, polo que s'enfría llenta pero continuamente.    Característiques    La densidá media de la Tierra ye de 5.515 kg/m3, la mayor del Sistema Solar. Dau que la densidá media de los materiales de la superficie oscila ente 2.600 y 3.500 kg/m3,  deben esistir materiales más densos nel núcleu del nuesu planeta. La sismoloxía aporta otres evidencies de l'alta densidá del núcleu. Calculase que la densidá media del núcleu ye de 1.100 kg/m3.  Los meteoritos aporten datos sobre la composición del núcleu, ya que se cree que son restos del material a partir del cual se formó la Tierra. Hai meteoritos rocosos formaos por roques similares a les peridotites y meteoritos metálicos compuestos por fierro y níquel; los primeros se consideran similares a les  roques que formen el mantu terrestre, mientres que los segundos se supon que son representativos de la composición del núcleu. Según los últimos datos, el núcleu se compon de fierro con 5-10% de níquel y menores cantidaes d'elementos más llixeros, tal vez azufre y osíxeno.    Subdivisiones del núcleu    Los datos sísmicos muestren que'l núcleu ta dividíu en dos partes, un núcleu esternou llíquidu d'aproximadamente 2.270 km de grosor y un núcleu internu sólidu con un radiu  d'unos 1.220 km; ambos tan separaos pola discontinuidá de Lehmann.    Núcleu esternu    Se cree que'l núcleu esternu ye llíquidu y ta compuestu de fierro mezcláu con níquel y pocos rastros d'elementos más llixeros. La mayoría de los científicos cree que la conveción del núcleu esternu, combinada cola rotación de dicho núcleu causada pola rotación de la Tierra (efectu de Coriolis), causen el campu magnéticu terrestre a través d'un procesu esplicáu pola hipótesis de la  dínamu.    Núcleu internu    El núcleu internu sólidu foi descubiertu en 1936 por Inge Lehmann y se cree que ta compuestu principalmente por fierro y daqué de níquel; algunos científicos piensan que podría tar na forma d'un solo cristal de fierro. Especulaciones recientes suxieren que la parte más interna del núcleu ta enriquecida por elementos mui pesaos, con númberos atómicos por encima de 55, lo que incluiría oro, mercurio y uranio.  El núcleu internu sólidu ye  demasiáu caliente como pa sostener un campu magnéticu permanente (debíu a la temperatura de Curie) pero probablemente actúa como un estabilizador del campu magnéticu xeneráu pol núcleu externu llíquidu.  Evidencies recientes suxieren que'l núcleu internu de la Tierra podría rotar llixeramente más rápidu que'l restu del planeta. En agostu de 2005 un grupu de xeofísicos anunció na revista Science que, d'acuerdu con sos cálculos, el núcleu internu de la Tierra rota en direción oeste a este aprosimadamente un  grau por añu más rápido que la rotación de la superficie; asina, el núcleu fae una rotación extra aprosimadamente cada 400 años.